РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

11 Број 06-2/110-20

22. октобар 2020. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО,

ОДРЖАНЕ 22. ОКТОБРА 2020. ГОДИНЕ

Седница је почела у 17,30 часова.

Седницу је, у складу са чланом 25. став 1. Пословника Народне скупштине, сазвао Ивица Дачић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Ђуро Перић, најстарији члан Одбора.

Седници су присуствовали чланови Одбора: Невена Веиновић, Јелена Жарић Ковачевић, Марија Јевђић, Лука Кебара, Дубравка Краљ, Вук Мирчетић, Угљеша Мрдић, Виолета Оцокољић, Јован Палалић, Илија Матејић, Оља Петровић и Балинт Пастор.

Седници су присуствовли Адам Шукало, заменик Миленка Јованова, Ђорђе Тодоровић, заменик Милене Поповић и Дијана Радовић, заменик Томе Филе.

Седници није присуствовао члан Одбора Жељко Томић, нити његов заменик.

У складу са чланом 25. став 3. Пословника Народне скупштине, за ову седницу одређен је следећи

Д н е в н и р е д:

1. Избор председника Одбора;
2. Избор заменика председника Одбора.

**Прва тачка дневног реда**: Избор председника Одбора

Председавајући је предложио да се за председника Одбора изабере Јелена Жарић Ковачевић, члан Одбора и образложио разлог због којег сматра да она прави кандидат за председника Одбора.

Одбор је једногласно усвојио овај предлог и за председника Одбора изабрао Јелену Жарић Ковачевић.

**Друга тачка дневног реда**: Избор заменика председника Одбора

Председник Одбора је предложила да се за заменика председника Одбора изабере Марија Јевђић, члан Одбора и образложила разлог због којег сматра да је она прави кандидат за заменика председника Одбора.

Одбор је једногласно усвојио овај предлог и за заменика председника Одбора изабрао Марију Јевђић.

Седница је завршена у 17,40 часова.

СЕКРЕТАР ПРЕДСЕДНИК

др Радоје Церовић Јелена Жарић Ковачевић